Diari Oficial de la Generalitat Valenciana


Sumari del DOGV 1051, del 25-04-1989 (1989/813720)

ORDRE de 4 d'abril 1989, de la Conselleria de Treball i Seguretat Social, per la qual es modifica l'article 9 de l'Ordre de 3 de maig de 1988, en la qual s'estableixen mesures de suport a la Formació Professional Ocupacional.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/04/04/(1)/dof/vci/html**

### Dades del document

Número de DOGV
:   1051

Data del DOGV
:   25-04-1989

Secció del DOGV
:   DISPOSICIONS GENERALS

Número del document
:   1989/813720


Data del document
:   04-04-1989

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 4 d'abril de 1989, de la Conselleria de Treball i Seguretat Social, per la qual es modifica l'article 9 de l'Ordre de 3 de maig de 1988, en la qual s'estableixen mesures de suport a la Formació Professional Ocupacional.  
L?enorme transcendència que a la nostra Comunitat ha tingut l'establiment de les mesures de suport a la Formació Professional Ocupacional ha evidenciat la necessitat de regular més detalladament la matèria relativa a les ajudes econòmiques corresponents als participants en aquestes mesures.  
Amb això es pretén que una disposició de caràcter plurianual, com és l?Ordre de maig de 1988 sobre mesures de suport a la formació professional ocupacional, aconseguesca una major claredat i simplifique determinats requisits que la realitat ha demostrat desmesurats i que en comptes d'agilitar la gestió de les accions formatives ocupacionals, l?entrebancaven.  
En atenció a aquests motius, d'acord amb la disposició primera del Decret 57/88, de 25 d'abril, del Consell de la Generalitat Valenciana fent ús de les facultats que em confereix la Llei 5/83, de 30 de desembre del Govern Valencià i el Decret 36/88 de 21 de març, del Consell de la Generalitat Valenciana pel qual s'aprova el Reglament Orgànic i Funcional de la Conselleria de Treball i Seguretat Social,  
ORDENE:  
Article únic   
L?article 9 de l'Ordre de la Conselleria de Treball i Seguretat Social de 3 de maig de 1988 publicat al DOGV núm. 821, de 10 de maig de 1988, queda redactat en els termes següents:  
«Article 9  
Els participants en les accions formatives ocupacionals que les acaben podran sol·licitar una assignació econòmica de 580 pessetes per dia assistit.  
Els participants en programes d'intercanvi de joves i treballadors que es traslladen a la Comunitat Valenciana rebran una assignació econòmica diària entre 1.000 i 1.300 pessetes.  
Els joves valencians que es traslladen a altres regions europees podran també rebre assignacions econòmiques en concepte de llur participació en el programa d'Intercanvi.  
La Conselleria de Treball i Seguretat Social podrà pagar a les persones esmentades en els últims paràgrafs el 75% de les despeses de viatge (anada i tornada) entre el lloc de residència i el lloc on es realitza l?intercanvi.  
En el cas d'accions formatives a desenvolupar a l?estranger, la Conselleria de Treball i Seguretat Social podrà cobrir fins la totalitat de les despeses de viatge.  
La justificació dels pagaments fets en tal concepte es realitzarà amb certificació expedida pels responsables de les accions formatives ocupacionals, d'aquells que hi han participat, tenint en compte els controls oportuns que n'acrediten l?assistència, i en el cas d'accions d'intercanvi, aquells controls que acrediten llur permanència a la Comunitat Valenciana o regió europea on es desenvolupe l?intercanvi.»  
DISPOSICIO FINAL  
Aquesta disposició vigirà a l?endemà de la publicació al Diari Oficial de la Generalitat Valenciana, i afectarà totes aquelles accions formatives començades a l'any 1989.  
València, 4 d'abril de 1989.  
El Conseller de Treball i Seguretat Social,   
MIQUEL DOMENECH


Còpia Permalink ELI